




Informare
privind prelucrarea datelor cu caracter personal prin intermediul sistemului de supraveghere video
în cadrul Direcției Generale de Asistență Socială și Protecția Copilului Călărași



Direcția Generală de Asistență Socială și Protecția Copilului Călărași (DGASPC Călărași), cu sediul în Călărași, str. Prel. Independentei nr. 5A, în baza art. 13 din Regulamentul (UE) 2016/679 din 27 aprilie 2016 (GDPR) și a art. 5 din Legea 190/2018 privind măsuri de punere în aplicare a Regulamentului (UE) 2016/679, aduce la cunoștință următoarele:

· Prin intermediul sistemelor de supraveghere video, DGASPC Călărași prelucrează datele cu caracter personal, respectiv imaginea şi alte informaţii ce permit identificarea persoanelor vizate. Imaginile referitoare la persoane identificate sau identificabile, prelucrate prin mijloacele de supraveghere video, constituie date cu caracter personal indiferent dacă nu sunt asociate direct cu datele de identificare ale persoanei sau dacă nu conţin imaginea persoanei filmate, ci alte informaţii de natură să conducă la identificarea acesteia (ex: numărul de înmatriculare al vehiculului).

· Persoanele vizate pot fi angajaţii, beneficiarii, potenţialii beneficiari, vizitatorii şi alte persoane care intră în sediul DGASPC Călărași din str. Prel. Independentei nr. 5A, precum și în clădirile care apartin si anume: Centrul de ingrijire si asistenta CIA Ciocanesti, Centrul de zi SERA- str Belsugului, Calarasi, Centrul de plasament SF Stefan PERISORU, Calarasi, Casuta de tip familial FLOARE DE COLT- localitate Ulmu, Calarasi, Casuta de tip familial LOTUS- localitate Ciocanesti,Calarasi, Centrul de plasament FAUREI- localitate Faurei, Calarasi, Casuta de tip familial ORHIDEA- localitate Faurei, Calarasi, Centrul de recuperare si reabilitate OLTENITA- localitate Oltenita, Centrul de primire in regim de urgenta SF MARIA, Alea Gradinitei, Centrul maternal ( mama si copilul)- str Dumbrava Minunata, Calarasi

· Scopul prelucrării datelor personale constă în: monitorizarea/securitatea persoanelor, spaţiilor şi/sau bunurilor instituției, prevenirea şi combaterea infracţiunilor, îndeplinirea obligaţiilor legale şi realizarea intereselor legitime.

· Prelucrarea datelor cu caracter personal prin mijloace de supraveghere video se realizează numai de către persoane autorizate de DGASPC Călărași.

· Informaţiile înregistrate sunt destinate utilizării de către DGASPC Călărași şi pot fi comunicate numai următorilor destinatari: conducerii DGASPC Călărași, organelor de urmărire/cercetare penală, instanţelor judecătoreşti, în conformitate cu prevederile legislaţiei interne şi legislației aplicabile activităţii desfăşurate de DGASPC Călărași.

· Durata de stocare a datelor obţinute prin intermediul sistemului de supraveghere video este de maxim 30 de zile, cu excepţia situaţiilor expres reglementate de lege sau a cazurilor temeinic justificate. La expirarea termenului, înregistrările se distrug / se şterg.

· La nivelul DGASPC Călărași sunt stabilite măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dvs. cu caracter personal prelucrate. În acest sens, vom preveni utilizarea sau accesul neautorizat, precum și încălcarea securității datelor cu caracter personal, în conformitate cu legislația în vigoare.

· În calitate de persoană vizată, aveți dreptul de a solicita:
· accesul la datele dumneavoastră cu caracter personal
· rectificarea
· ștergerea
· restricționarea prelucrării
Dacă doriți să vă exercitați unul dintre drepturile de mai sus, puteți adresa o cerere scrisă, datată şi semnată Direcției Generale de Asistență Socială și Protecția Copilului Călărași, la adresa: Călărași, Str. Prel. Independenței nr. 5A, sau pe adresa de email a persoana responsabilă cu protecția datelor cu caracater personal dpo@dgaspc-cl.ro.

